cyanic-selkie/wikianc huggingface dataset:
תקשורת בקוריאה הצפונית
רשת תקשורת לאומית
Kwangmyong היא רשת "גן סגור" צפון קוריאנית, המשמשת כרשת אינטראנט אשר נפתחה בשנת 2000. היא נגישה בערים הגדולות, אוניברסיטאות, מרכזי תעשייה ומסחר. ניתן להתחבר 24 שעות ללא הגבלה על ידי חיבור Dial-up.
אינטרנט
גישה לאינטרנט בינלאומי בצפון קוריאה נעשית באמצעות סיבים אופטיים המחברים בין, כבל חיבור פיונגיאנג עם הרפובליקה העממית של סין. אינטרנט הקפה הראשון של צפון קוריאה נפתח בשנת 2002 כיוזמה משותפת עם חברת האינטרנט הדרום קוריאנית  Hoonnet. הוא מחובר באמצעות קו לסין. מבקרים זרים יכולים לחבר את המחשבים שלהם לאינטרנט באמצעות קווי טלפון בינלאומיים הזמינים בכמה מלונות בפיונגיאנג. בשנת 2005 נפתח אינטרנט קפה חדש בפיונגיאנג וחובר באמצעות קישור לוויני. התוכן מסונן קרוב לוודאי על ידי סוכנויות הממשל. ב-2003-מיזם משותף בין איש עסקים גרמני לצפון קוריאה שנקרא KCC אירופה, הביא אינטרנט מסחרי לצפון קוריאה. החיבור נוצר בעזרת קישור לווייני מצפון קוריאה לשרתים הממוקמים בגרמניה. קישור זה סיים את הצורך לחייג לספקיות האינטרנט בסין.
מאז פברואר 2013, זרים מסוגלים לגשת לאינטרנט באמצעות רשתות 3G.
KCC אירופה מנהלת את סיומת המדינה .kp מברלין.
אלכסנדר פהלינג
אלכסנדר פהלינג (בגרמנית: Alexander Fehling; נולד ב-29 במרץ 1981) שחקן קולנוע וטלוויזיה גרמני, הידוע בזכות משחקו בסרטו של קוונטין טרנטינו, משנת 2009,"ממזרים חסרי כבוד" ובסדרת הטלוויזיה "הומלנד". פהלינג שיחק גם בסרט הישראלי "פלאפל אטומי" בשנת 2015.
ביוגרפיה
פהלינג נולד בברלין המזרחית, מזרח גרמניה. הוא למד משחק באקדמיה לאמנויות דרמטיות ארנסט בוש בין השנים 2003 עד 2007. הוא שיחק בסרטי קולנוע וטלוויזיה רבות.
הוא קיבל את פרס Förderpreis Deutscher Film בקטגוריית השחקן על גילומו של סוון להנרט בסרט "לאורך הדרך באים תיירים" משנת 2006. פהלינג שיחק בכמה הפקות תיאטרון ובעבר הוא זכה בפרס מטעם האקדמיה לאמנויות בברלין על תפקידו כנסיך בהפקת התיאטרון של "שלגיה".
פהלינג ידוע בעיקר בקרב קהל דוברי האנגלית בזכות תפקידו בסרטו של קוונטין טרנטינו, משנת 2009, "ממזרים חסרי כבוד". פהלינג גם דובב את הופעתו בגרסה הגרמנית של הסרט.
פהלינג הופיע בסדרת הטלוויזיה הומלנד, שעלתה לאוויר באוקטובר 2015. הוא שיחק את ג'ונאס הולנדר, יועץ משפטי של קרן דירינג וחבר של דמותה של קלייר דיינס קארי מתיסון.
בשנת 2014 שיחק בסרט הקולנוע "מבוך השקרים", ובסרט האמריקאי-גרמני "שלאחר המוות" את דמותו של אריק אדלר. בשנת 2015 שיחק את אולי בסרט הישראלי "פלאפל אטומי", קופרודוקציה ישראלית-גרמנית-ניו זילנדית.
בשנת 2019 שיחק בסרט האמריקאי "חיים נסתרים" של הבמאי טרנס מאליק. באותה שנה שיחק גם בסרט "רומן בין השורות" המבוסס על הרומן "טוב נגד רוח הצפון" מאת הסופר האוסטרי דניאל גלטאואר.
בשנת 2022 לוהק לתפקיד בסדרת הטלוויזיה "אל מעבר האוקיינוס" בהפקת נטפליקס.
יוזף בוכר
יוזף בּוּכֶר (בגרמנית: Josef Bucher; נולד ב-19 באוגוסט 1965) הוא פוליטיקאי אוסטרי ומנהיג הברית למען עתיד אוסטריה (BZÖ). לאחר מותו של ירג היידר נבחר בוכר ליושב ראש המפלגה. הוא נבחר לתפקיד על ידי קונגרס המפלגה בלינץ ב-26 באפריל 2009. בשנת 2011 מתח בוכר ביקורת בראיון על הממשלה האוסטרית הפדרלית וטען כי בשל חוסר נקיטת רפורמות על ידה התדרדרו רבים מבני מעמד הביניים לעוני. בוכר הוא גרוש ואב לשניים. בבעלותו בית מלון.
דיסקוגרפיה של בריטני ספירס
הדיסקוגרפיה של זמרת הפופ האמריקאית בריטני ספירס כוללת תשעה אלבומי אולפן, ארבעה אלבומי אוסף, 44 סינגלים, שלושה סינגלים שיווקיים ושישה אלבומי וידאו.
ב-11 בנובמבר יצא אלבומה השלישי שנושא את שמה הפרטי "Britney" אלבום זה מתייחס בעיקרו לשינוי התדמית הציבורית של ספירס מילדת פופ לאישה בוגרת ופרובוקטיבית, האלבום נכנס למקום הראשון בארצות הברית ומכר שם כ-5 מיליון עותקים, מכירות האלבום הסתכמו בכ-15,000,000 מיליון עותקים ברחבי העולם. הסינגל הראשון מהאלבום "I'm a Slave 4 U" היה לסינגל המצליח של האלבום וזכה להיכנס לטופ 10 ברוב המצעדים פרט לארצות הברית שם נכנס למקום 27 מקום נמוך יחסית עבורה הקידום הגדול שזכה לו השיר היה בהופעת ה-VMA לשנת 2001 שם הופיעה ספירס עם השיר כאשר מחזיקה במהלך הריקוד נחש פיתון בורמזי, ההופעה עוררה רעש רב סביבה כאשר חלק ציינו שהייתה הופעה אייקונית שתיזכר לשנים רבות אחר כך וחלק ציינו שזהו מעשים מגונים בבע"ח. שאר הסינגלים שבאלבום נכשלו בארצות הברית ולא נכנסו למצעדים ככל הנראה מהשמעות מעטות ברדיו בלבד וללא שיווק מסחרי. הסינגל השני "Overprotected" זכה להצלחה באירופה שם חדר לעשירייה הפותחת בבריטניה, אירלנד, בלגיה ושוודיה בארצות הברית יצאה גרסת רמיקס לשיר עם קליפ שונה וגרסה זו דחפה את השיר למקום 86 במצעד ההוט 100. הסינגל השלישי "I'm Not a Girl, Not Yet a Woman" היה שיר הנושא מהסרט שבאותה תקופה שיחקה "קרוסרודס" היה לשיר מצליח באירופה ויפן.
לאחר הפסקה של שנתיים, בנובמבר 2003, הוציאה ספירס את אלבום האולפן הרביעי, In the Zone נכנס למקום הראשון בבילבורד הוט 200 דבר שהכתיר את ספירס בשיא גינס על היותה האישה הצעירה שהצעידה 4 אלבומי אולפן למקום הראשון במצעד ברצף מכירות האלבום בארצות הברית מסתכמות בכ-3,000,000 עותקים וכ-10,000,000 עותקים הכל העולם. הסינגל הראשון "Me Against the Music" היה בשיתוף עם מדונה וזכה להצלחה גבוהה במצעדים כאשר נכנס למקומות הגבוהים ברוב המצעדים בארצות הברית נכנס למקום 35 בבילבורד הוט 100 מקום נמוך אך היה למיקום הכי גבוה של ספירס מאז "I'm a Slave 4 U". "Toxic" היה לסינגל השני הגבוה ביותר של ספירס מאז "Oops!... I Did It Again" ומקומו הגבוה ביותר במצעד הבילבורד היה 9 בשאר העולם היה להצלחה מסחררת כאשר נכנס למקום הראשון באוסטרליה, קנדה, בריטניה ומדינות נוספות אחרות מכירותיו מסתכמות בכ-6,000,000 עותקים. הסינגל השלישי "Everytime" היה מאין תשובה והתייחס לזוגיות עם ג'סטין טימברלייק וזכה להצלחה גבוהה כקודמו במדינות רבות. הסינגל הרביעי לא זכה לקידום כאשר בקליפ ספירס נקעה את ברכה, כתוצאה מכך הקליפ בוטל והשיר יצא לאור ללא קידום ועם זאת נכנס למצעד הוט 100 (מקום 79) כתוצאה מהפגיעה ספירס לא יכלה להמשיך לקדם את האלבום וחלק מההופעות שלה בוטלו ושירים נוספים שהיו מתוכננים לצאת מהאלבום כסינגלים בוטלו.
בנובמבר 2004, הוציאה את אלבום אוסף אשר מכר שמונה מיליון עותקים ברחבי העולם. השיר הראשון מתייחס לחתונתה של ספירס ועל התדמית הציבורית השלילית שרכשה ממעשיה, הסינגל נכנס לעשירייה הפותחת מאירופה ואוסטרליה אך נכשל בארצות הברית. באוקטובר 2007, יצא אלבום האולפן החמישי שלה, Blackout. הוא מכר שלושה מיליון עותקים ברחבי העולם, וכלל את הסינגלים: "Gimme More" ו- "Piece of Me".
בדצמבר 2008, יצא אלבום האולפן השישי שלה, Circus. האלבום מכר כמעט ארבעה מיליון עותקים ברחבי העולם וכלל את הלהיטים: "Womanizer" ו - "Circus".
בדצמבר 2013, הוציאה ספירס את אלבום האולפן השמיני שלה שנקרא: "Britney Jean", שכולל את הלהיט: "Work Bitch".
באוגוסט 2016, הוציאה ספירס את אלבום האולפן התשיעי שלה שנקרא Glory, שכולל את הסינגלים Make Me... וSlumber Party.
בסך הכל מכרה ספירס 100 מיליון אלבומים ברחבי העולם ו-28.6 שירים דיגיטליים בארצות הברית, מה שהופך אותה לאחת מהזמרות המצליחות בעולם.
חיים גמליאל (חוקר במדעי הרפואה)
חיים גמליאל (נולד ב-1948, תימן) הוא חוקר במדעי הרפואה. ראש מכוני רות"ם למחקר ומרצה בדרגת פרופסור ביחידה לפיתוח מקצועי, בית הספר לחינוך, אוניברסיטת בר-אילן. חוקר בכיר וראש הקתדרה לרפואת הרמב"ם במכון מש"ה לחקר משנת הרמב"ם, קריית אונו. קודם לכן היה פרופסור באוניברסיטת שיקגו ומחקריו התמקדו במחלת הסרטן ובעיקר בסרטן הדם לוקמיה. זכה לפרסים בינלאומיים על מחקריו ועל הישגיו במיקרוסקופיה אלקטרונית סורקת של וירוסים כגורמי סרטן, חקר סרטן הדם, ריפוי לוקמיית התא השעיר, תזונה אונקולוגית ועוד. מחבר הספר האנציקלופדי "רפואת הרמב"ם במבחן המדע בן זמננו".
ביוגרפיה
בין השנים 1976–1984 שימש כמנהל היחידה למיקרוסקופיה אלקטרונית סורקת (מא"ס), במכון שרת לאונקולוגיה, המרכז הרפואי הדסה, ירושלים. המציא ושכלל שיטות ייחודיות לאבחון מוקדם ביותר ונקודתי של תאים ממאירים ומחלות סרטן באמצעות המא"ס.
בשנת 1988, בהיותו בן 40 שנה, חלה בתסמונת "פוסט פוליו", שבעקבותיה נפגעו גם שרירים בריאים בגפיו והוא נאלץ להתנייד בכיסא גלגלים חשמלי המשמש אותו עד היום.
מאז חזרתו לישראל, הוא משמש מרצה בדרגת פרופסור ביחידה לפיתוח מקצועי, בית הספר לחינוך, אוניברסיטת בר-אילן, ובמכללות ובארגונים שוניםופועל להנחלת שיטת הרמ"ת (רפואה מונעת תכליתית) שפיתח, זאת מתוך שאיפה להנחיל את הידע הזה לציבור כולו. ייסד את 'רות"ם - מכוני מחקר' לקידום שיטת הרמ"ת בישראל ועומד בראשם.
DistroWatch
DistroWatch הוא אתר המספק מידע אודות הפצות לינוקס, תוכנות חופשיות ו/או מבוססות קוד פתוח.
האתר הוקם והחל לפעול ב-31 במאי 2001, על ידי לדיסלב בודנר אשר היה עורכו עד 17 בנובמבר 2008, שאז החליפו כעורך כריס סמארט.
האתר מספק חדשות, סטטיסטיקות, דירוגי פופולריות, ומידע נוסף, אודות הפצות לינוקס, תוכנות חופשיות/מבוססות קוד פתוח, ומערכות הפעלה דמויות יוניקס, כ-Opensolaris, מיניקס, ו-BSD. האתר מכיל כיום מידע אודות מאות הפצות, ובו השוואות מקיפות בין חבילות תוכנה והפצות שונות, מחירי ההפצות והתאמתם לארכיטקטורות מעבד שונות. מדי יום שני מוציא האתר סיכום אודות המתרחש בעולם הפצות הלינוקס על בסיס שבועי.
דירוגי הפופולריות של ההפצות מבוססים רק על פופולריות של צפייה בדפים של ההפצות השונות באתר, ולא על נתונים חיצוניים, ולכן משקפים אולי התעניינות בהפצה, אך לא מעבר לכך.
משחקי הכס - עונה 4
העונה הרביעית של משחקי הכס שודרה במקור בין ה-6 באפריל 2014 ל-15 ביוני 2014. העונה כללה עשרה פרקים, כל אחד באורך של 50-60 דקות.
STS-76
STS-76 הייתה משימתה ה-16 של מעבורת החלל אטלנטיס, ומשימת המעבורות החמישית בתוכנית מיר ומעבורות החלל. המשימה שוגרה ב-22 במרץ 1996 מ-LC-39B ממרכז החלל קנדי ונחתה ב-31 במרץ 1996 בבסיס חיל האוויר אדוארדס בקליפורניה. STS-76 הייתה משימת המעבורת השלישית שעגנה בתחנת החלל מיר הרוסית, והיא נשאה עימה את האסטרונאוטית שאנון לוסיד לשהייה ממושכת בתחנה (בתחילה כחלק ממשלחת EO-21 ולאחר מכן כחלק ממשלחת EO-22), שהחלה את השהייה הרציפה של אסטרונאוטים אמריקאיים על גבי מיר, שהסתיימה בינואר 1998. המשימה נשאה עימה גם מודול מעבדה של ספייסהאב ובמהלכה בוצעה הליכת החלל הראשונה של ארצות הברית מחוץ לשני רכבי חלל מעוגנים.
משחקי הכס - עונה 4
תקציר העלילה
בעונה זאת דמות חדשה בשם אוברין מארטל שהגיע למעלה המלך במטרה לנקום את מות אחותו אליה מארטל שנרצחה ונאנסה על ידי "ההר". במעלה המלך נערכת חתונתם של ג'ופרי לאניסטר ומרג'רי טיירל. לאחר שג'ופרי מורעל במהלכה על ידי סבתה של מרג'רי, אולנה טיירל, במה שכונה "החתונה הסגולה" בשל פניו של ג'ופרי שלאחר שנחנק הפכו לסגולים. סרסיי לאניסטר הנסערת ממהרת להאשים את אחיה, טיריון, ברצח בנה. טיריון עומד למשפט בו הוא נאבק לשרוד את ההאשמות השקריות נגדו מצד אחותו ואביו, בזמן שהוא נבגד על ידי שאי – האישה שאהב – שמעידה נגדו עדות שקר. טיריון מבקש משפט בקרב, סרסיי בוחרת בחייל הטוב ביותר שלה "ההר" שייצג אותה וטיריון תחילה בוחר בחברו ברון אך הוא מסרב מפחד מההר, לילה לפני הקרב כשטיריון מיואש, מגיע אוברין מארטל אל תאו ואומר לו שהוא ייצג אותו כנגד ההר שהרג ואנס את אחותו, ההר ואוברין מתחילים את הקרב ותחילה אוברין מביס את ההר אך הוא מחליט לגרום לו להתוודות ברצח אחותו, ההר מנצל את חוסר תשומת ליבו של אוברין ומפיל אותו, הוא מצמיד אותו לקרקע ודוחף את אצבעותיו המשוריינות לעיניו ובכך מפוצץ את ראשו והורג אותו. בסופו של דבר נגזר על טיריון עונש מוות, אך הוא נמלט ממעלה המלך בעזרת אחיו ג'יימי לאניסטר והמרגל ואריז, לאחר שרצח את אביו ואת שאי.
STS-76
תיאור המשימה
המשימה שוגרה ב-22 במרץ 1996 מכן שיגור 39B ממרכז החלל קנדי. ביום שלישי של המשימה המעברות עגנה בתחנת החלל מיר. בתחנת החלל כבר היה צוות של 2 אנשים שהגיעו בפברואר 1996 בחללית סויוז TM-23. המעברות הביאה לתחנת החלל מים וכ-2 טון ציוד לביצוע מחקרים. ביום שישי של המשימה גודוון וקליפורד ביצעו פעילות חוץ רכבית שנמשכה 6 שעות. בזמן שהות בתחנת החלל צוות ביצע מספר ניסויים בתחומים שונים לרבות ניסויים תוך שימוש במערכת SPACEHAB.
משחקי הכס - עונה 4
תקציר העלילה
לאחר שאימם נרצחה והשאירה אותם יתומים מאב ואם וביתם וינטרפל נהרס, ילדי משפחת סטארק שנותרו בחיים יוצאים למסעות נפרדים במטרה לשרוד. סאנסה סטארק מצליחה להימלט ממעלה המלך בעזרתו של פיטר בייליש, שמשיט אותה אל קן הנשרים שם שולטת דודתה, ליסה ארין, שמיועדת להתחתן עם בייליש. ליסה הקנאית והמאוהבת מאיימת להרוג את סאנסה, לאחר שרואה את פיטר מנשק אותה. אך פיטר מצליח להרגיעה ומיד לאחר מכן משליך את ליסה למותה מבעד "דלת הירח". בינתיים, גם אריה סטארק בדרכה אל קן הנשרים בליווי סנדור קלגיין ("כלב הציד"), שמקווה לקבל תשלום מדודתה של אריה, על כך שהעביר אותה בבטחה אל אחד מבני משפחתה. בראן סטארק, שניצל בזמן כיבוש וינטרפל, ממשיך בחיפושיו בצפון אחר העורב בעל שלוש העיניים לאחר שפוגש עם הודור (מגולם על ידי כריסטיאן ניירן) האילם ואושה את ג'וג'ן ומירה ריד.
STS-76
תיאור המשימה
ב-29 במרץ מעבדות התנתקה מתחנת החלל כאשר שאנון לוסיד נותרה בה להמשך שהייה בחלל. המעבורת נחתה ב-31 במרץ בבסיס חיל האוויר אדוארדס בקליפורניה במסלול נחיתה מס' 22.
משחקי הכס - עונה 4
תקציר העלילה
מעבר לים הצר, דאינריז טארגאריין ממשיכה את מסע הכיבושים שלה של ערי מפרץ העבדים, וכובשת את מירין, העיר הגדולה ביותר מביניהן. דאינריז מחליטה להתיישב בעיר ולמשול על אנשיו לפני שהיא ממשיכה לווסטרוז, בין השאר על מנת לשחרר את העבדים מכבליהם, דבר שמוביל אותה להתנגשות אלימה עם אדוני העיר ובעלי העבדים.
Fire and Ice
מילות השיר
מילות השיר:
השראה
מקור אפשרי להשראה מהשיר הוא פסקה בקנטו 32 מחלקה הראשון של הקומדיה האלוהית, שמציגה את המעגל התשיעי של הגיהנום, מעגל הבוגדים, בו החוטאים למעשה קופאים.
מקור אפשרי נוסף, נובע מדברי האסטרונום האמריקאי הארלו שפליי (ממציא המונח אזור ישיב) אשר טען שהוא נתן את ההשראה לשיר. שפליי תיאר דיון שניהל עם פרוסט שנה לפני פרסום השיר. לדבריו, באותו הדיון פרוסט שאל אותו איך העולם יסתיים, ולאותה שאלה שפליי ענה שאו שהשמש תתפוצץ ותצית את כדור הארץ, או שכדור הארץ יחמוק איכשהו מגורל זה ויקפא לאטו בחלל. שפליי טען שהוא הופתע לראות את השיר שנה לאחר מכן ואמר שהוא רואה בכך דוגמה להשפעה שעשויה להיות למדע על האמנות או להבנתה.
מבנה וסגנון
השיר מורכב מבית אחד בן תשע שורות אשר מצטמצמות מאוד בשתיים האחרונות. בנוסף, השיר מאופיין בדילוג חלקי גם לפני השורות עצמן.
מבחינה מוזיקלית, השיר עונה למבנה החריזה א-ב-א א-ב-ג ב-ג-ב המאופיין את טרצינה, מבנה שהיה פופולרי בימי הביניים והראנסס (תקופת כתיבת הקומדיה האלוהית).
פרשנויות
לשיר יש מגוון פרשנויות. האחת נוגעת לכך שהשיר על סוף העולם ומתייחס ליסודות המרכזיים כאש וקרח. כאשר אש מסמל תשוקה וקרח מסמל שנאה.
לפי פרשנות זו, הדובר מביע הזדהות עם רגש התשוקה, אך הוא טוען שיספיק לו גם חורבן של הקרח, דבר שמאפיין את רגש השנאה ובכך יוצר אירוניה.
תרגום השיר
לשיר מבנה מוזיקלי וסמנטי אופייני, ולכן תרגומי השיר מנסים לבטא רוח זו תוך מגבלות השפה.
עם כך, יצאו לשיר תרגומים רבים על ידי מבחר מתרגמים, כמו רנה ליטוין, ראובן אבינועם, וזיוה שמיר (לו פרסמה גם עדכון). התרגומים מאופיינים במתן שמות עבריים שונים למילים Fire ו-Ice כפשרה לדרישות המוזיקליות הרצויות.
בתרבות הפופולרית
לדברי הסופר, ג'ורג' ר. ר. מרטין, השראה חלקית לשם של סדרת הספרים המצליחה, שיר של אש וקרח, באה מיצירו זו של פרוסט.
בסרט דמדומים 3:ליקוי חמה, הדמות הראשית, איזבלה סוואן, מקריאה את השיר.
נס הסוסים הלבנים
נס הסוסים הלבנים (באנגלית: Miracle of the White Stallions) הוא סרט קולנוע אמריקאי מסוגת דרמה היסטורית משנת 1963 בבימויו של ארתור הילר, עם רוברט טיילור ולילי פלמר בתפקידים הראשיים.
התסריט נכתב על ידי אלויס פודייסקי והוא מבוסס על ספרו: "הסוסים הלבנים הרוקדים של וינה". פודייבסקי היה שנים רבות מנהל "בית הספר הספרדי לרכיבה" בווינה והוא מתאר את חוויותיו בעת השלטון הנאצי במלחמת העולם השנייה ובעיקר על נסיונותיו להציל את  סוסי הליפיצאן (שמקורם מסוסים ספרדים) ולהבטיח את המשך קיומו של בית הספר. הוא הצליח בכך בעזרת הצבא האמריקאי וגנרל ג'ורג' פאטון במבצע שכונה "מבצע קאובוי" (Operation Cowboy).
העלילה מתרחשת בחודשים האחרונים של המלחמה, צוות בית הספר לרכיבה מסופח לצבא, הם לובשים מדי צבא ומנהל בית הספר מקבל דרגת קולונל.
תקציר העלילה
קולונל אלויס פודייסקי (רוברט טיילור) הוא מנהל בית הספר הספרדי לרכיבה בווינה. העיר מופגזת והוא חושש לגורל הסוסים ומבקש לפנותם אך מפקד האס אס בעיר, בריגדפיהרר שטריקר (שרל רנייה) מסרב לפנות את הסוסים בטענה שזה יפגע במורל האזרחים. פודייסקי עוקף אותו ופונה בבקשה לגנרל טיילר (קורט יורגנס) שאוהד פחות את הנאצים ומאפשר לו להבריח את הסוסים במסגרת פינוי אוצרות תרבות מבניין בית הספר.
פודייסקי מלווה באשתו ונדה (לילי פלמר), בעוזרו הראשי אוטו (אדי אלברט) ובצוות עובדיו, מעמיסים את הסוסים על הרכבת ובדרך הם מופצצים מהאוויר אך לא נפגעים.
הם מגיעים לסנט מרטין שם יש לרוזנת אקרו-ואלי (בריגיטה הולי) אחוזה גדולה. הרוזנת אינה אוהדת את הנאצים (הייתה דודנית של ראול ולנברג) והיא משכנת באחוזתה ובאורוות את צוות בית הספר וכן פליטים שברחו מאזור המלחמה. פודייסקי שומר על הסוסים מפני הפליטים הרעבים.
המלחמה מתקרבת לסנט מרטין. שטריקר מגיע ומטיל על פודייסקי להיות מפקד האזור. כשהוא עוזב מכנס פודייסקי את עוזריו ואת ראש העיירה ואומר שיחליפו את המדים למדים אזרחים ולראש העיירה הוא מודיע שהוא לא מתכוון להילחם נגד האמריקאים.
האמריקאים נכנסים ללא קרב ומופתעים מהסוסים היפים.
פודייסקי מתוודע למייג'ור הופמן (ג'יימס פרנסיסקוס) ומשתף אותו בדאגותיו. הנאצים שלחו את כל הסוסות לחוות הרבעה בעיירה הוסטאו בצ'כוסלובקיה וללא הסוסות אין לסוסי הליפיצאן עתיד. הרוסים מתקרבים לשם והם לא יחוסו על הסוסים. הוא מבקש את עזרתו של גנרל ג'ורג' פאטון. הופמן מגלה לו שפאטון הוא חובב סוסים וכי הוא מציע שייארגן לכבודו מופע רכיבה כמו שעשו בווינה.
מתחיל מסע ארוך ומורכב בחזרה לאוסטריה. הסוסים מועברים לולס ואחר כך לבאד ויימסבאך-ניידהארטינג באוסטריה עילית.
הסרט מסתיים במופע חגיגי של בית הספר שנפתח מחדש ב-1955 לאחר עזיבת כוחות הכיבוש והכרזת עצמאות אוסטריה ולרגל 212 שנים לחנוכת אולם ההופעות. פודייסקי רוכב בראש לצלילי הפולונז הצבאי של שופן והמרש הצבאי של שוברט.
אינדיגו גירלז
אינדיגו גירלז (באנגלית: Indigo Girls), הוא הרכב מוזיקלי מסוגת הפולק-רוק, המורכב מהמוזיקאיות איימי ריי ואמילי סייליארז. השתיים נפגשו בבית הספר היסודי, והתחילו להופיע יחד בתיכון, בדקטור, ג'ורג'יה, הסמוכה לאטלנטה. את השם "אינדיגו גירלז" הן בחרו במהלך לימודיהן באוניברסיטת אמורי, כאשר הייתה להן הופעה קבועה בבר סמוך לקמפוס.
ההרכב הוציא אלבום באורך מלא בהפקה עצמית ב-1987, והתקשר עם חברת תקליטים ב-1988. לאחר שהפיקו תשעה אלבומים עם חברות תקליטים מוכרות בין 1988 ו-2007, חזרו ההרכב להפיק בעצמן את אלבומיהן, תחת חברת הפקה שיסדו בשם IG Recording Company.
רועי סלומון
רועי סלומון (נולד ב-9 בדצמבר 1974) הוא חוקר מוח ישראלי, פרופסור חבר וראש המעבדה לחקר המודעות והעצמי במרכז הרב תחומי לחקר המוח על שם גונדה באוניברסיטת בר-אילן.
אינדיגו גירלז
בנוסף לעבודתה במסגרת אינדיגו גירלז, איימי ריי מופיעה ומקליטה כזמרת סולו, גם בסגנון קאנטרי, והיא גם יסדה עמותה אשר תומכת באמנים עצמאיים. סייליארז היא יזמית בתחום המסעדנות, וגם סופרת. היא גם משתפת פעולה במיזמים מוזיקליים עם אביה, דון סייליארז, בהופעות עבור קבוצות מיוחדות ומטרות חברתיות. שתי הנשים מזדהות כלסביות ופעילות בנושאים פוליטיים, למען זכויות להט"ב, ולמען איכות הסביבה.
אפקתוזאורוס
אפקתוזאורוס (שם מדעי: Epachthosaurus; מילולית: "לטאה כבדה") הוא סוג דינוזאור זאורופוד ענק מהענף הטיטאנוזאורים (בן לקבוצה ליתוסטרוטיה) ובעבר השתייך למשפחת הטיטאנוזאוריים שבוטלה.
אינדיגו גירלז
שנים מוקדמות
ריי וסייליארז נפגשו לראשונה כשהן היו תלמידות בבית הספר היסודי "לורל רידג'" במחוז דה קלב, ג'ורג'יה, אך לא נהיו אז חברות כי סייליארז הייתה בכיתה גבוהה יותר מריי. אך כשהן למדו בתיכון שמרוק, הן התקרבו, והחלו להופיע יחד - תחילה בשם The B-Band, ומאוחר יותר כ-Saliers and Ray.
רועי סלומון
ביוגרפיה
רועי סלומון נולד בישראל לאילן סלומון, פרופסור לגאוגרפיה באוניברסיטה העברית ולמאירה (מיקי) סלומון מנהלת מערכות מחשוב ועורכת דין. הוא גדל בירושלים והתחנך בתיכון שליד האוניברסיטה בירושלים (ליד"ה). התגייס לצה"ל בשנת 1992, שירת כלוחם ומפקד ביחידה מובחרת של חיל המודיעין ובשנת 1997, השתחרר בדרגת סגן. בין השנים 1999–2001 השלים תואר ראשון בפסיכולוגיה ותוכנית אמירים לתלמידים מצטיינים, באוניברסיטה העברית בירושלים ובין השנים 2003–2004 השלים את התואר השני בפסיכולוגיה קוגניטיבית באוניברסיטת תל אביב.
בשנת 2006, החל את לימודי הדוקטורט בחקר המוח באוניברסיטת תל אביב, בשיתוף עם מכון ויצמן למדע בנושא "המנגנונים הקוגניטיביים והמוחיים של העצמי", בהנחיית פרופ' דומיניק לאמי ופרופ' רפאל מלאך.
אפקתוזאורוס
האפקתוזאורוס התגלה בממצאים בצפון ובמרכז פטגוניה, ארגנטינה ותואר ב-1990. במראהו דמה לקרוביו הארגנטינוזאורוס והאנטארקטוזאורוס, אך לא התקרב אליהם בגודלו. נמצאו ממנו בעיקר שרידי חוליות וחוליות זנב שונות. עם זאת ממצא אחד מארגנטינה מכיל שלד כמעט שלם, למעט הגולגולת. הדינוזאור הגיע לאורך 18 עד 20 מטרים, ואולי היה מכוסה בגבשושיות קשיחות בדומה לסלטזאורוס. החוקר גרגורי ס. פאול העריך ב-2006 את אורכו ב-13 מטרים ומשקלו ב-5 טונות.
אינדיגו גירלז
שנים מוקדמות
כשסייליארז סיימה את לימודי התיכון היא נסעה ללמוד באוניברסיטת טוליין אשר בניו אורלינס, ושנה אחריה, ריי סיימה את לימודיה והחלה לימודי תואר ראשון באוניברסיטת וונדרבילט, אשר בנאשוויל, טנסי. שתיהן התגעגעו הביתה, ועברו לאוניברסיטת אמורי, קרוב לבית. כאן, הן הקימו את אינדיגו גירלז, והחלו להופיע באזורי בילוי של האוניברסיטה.
האלבום הראשון שלהן, ב-1985, היה תקליט 7-אינץ', סינגל בשם "Crazy Game", כאשר בצד השני שיר בשם "(Everybody's Waiting (for Someone to Come Home". באותה שנה, הוצאו אינדיגו גירלז תקליט EP עם שישה שירים, בשם "Indigo Girls", וב-1987 הוציאו תקליט באורך מלא, "Strange Fire". עם הוצאת תקליט זה, הם החלו את קשריהן עם מי שמלווה אותן מאז ולאורך כל הקריירה שלהן בתור אמרגן, ראסל קרטר.
אפקתוזאורוס
הוא נחשב לטיטאנוזאור פרימיטיבי עקב מפנה הפרקים שלו והצוואר הנמוך יחסית. הגולגולת הייתה קטנה יחסית עם בליטה בקדמת המצח והשיניים היו קצרות ומעוגלות בקצותם. הוא כנראה ניזון מעלי מחטניים וצמחייה דומה. הוא עצמו אולי ניצוד בידי קבוצות של אבליזאוריים כמו הקרנוטאורוס ששררו באזור בתקופתו.
רועי סלומון
ביוגרפיה
בשנת 2011, הצטרף כעמית מחקר במעבדה של פרופ' אולף בלנקה באוניברסיטת שבשוויץ, שם התמקד במנגנונים המוחיים של העצמי הגופני. בין השנים 2013–2015, השלים את לימודי הפוסט דוקטורט במרכז לנוירו-פרוסתטיקה באוניברסיטת EPFL בשווייץ, תחת הנחייתו של פרופ' אולף בלנקה.
בין השנים 2015–2016, שימש כמרצה באוניברסיטת ז'נבה במרכז לנוירו-פרוסתטיקה.
אינדיגו גירלז
אפיק רקורדס (1988-2006)
הצלחתן של זמרות ולהקות דוגמת טרייסי צ'פמן, 10,000 מניאקים, וסוזן ווגה עודדו את אפיק רקורדס (Epic Records) להחתים זמרות-יוצרות נוספות, ואת אינדיגו גירלז החתימה החברה ב-1988. האלבום הראשון שלהן בחברת התקליטים נקרא גם הוא "Indigo Girls", והוא הגיע למקום 22 במצעד האלבומים. אלבום זה כלל את הלהיט הראשון שלהן, "Closer to Fine", שהיה שיתוף פעולה עם הלהקה האירית Hothouse Flowers, ואשר הגיע למקום 52 במצעדי הפופ, ולמקום 26 במצעדי הרוק. ב-1990 אינדיגו גירלז זכו בפרס גראמי לאלבום הפולק המודרני הטוב ביותר. הן גם היו מועמדות לאמן החדש הטוב ביותר, אך הפסידו למילי ונילי (אשר נדרשו לימים להחזיר את גראמי כשהתגלה שהם רימו ולא שרו בעצמם את שיריהם).
רועי סלומון
ביוגרפיה
החל משנת 2016, סלומון משמש כמרצה בכיר במרכז הרב תחומי לחקר המוח על שם גונדה באוניברסיטת בר-אילן. בין השנים 2018–2021 היה ראש ועדת האתיקה של היחידה הרב תחומית באוניברסיטת בר-אילן ובשנת 2020, מונה לפרופסור חבר על ידי אוניברסיטת בר-אילן.
אינדיגו גירלז
אפיק רקורדס (1988-2006)
האלבום השני שלהן, "Nomad Indian Saints", הגיע למעמד זהב וכלל את הלהיט "Hammer and a Nail", שהגיע למקום 12 במצעדי הרוק. אלבום זה לא הגיע לרמת ההצלחה של האלבום הראשון, שכבר זכה למעמד פלטינה באותה תקופה. האלבום השלישי שלהן היה תקליט הופעה חיה, "Back on the Bus", וב-1992 יצא אלבום בשם "Rites of Passage", שכלל את השיר "Galileo", הלהיט הראשון ששבר את הגבול ה-Top 10 של מצעדי הרוק. את אלבומן החמישי, "Ophelia" הוציא הצמד ב-1994, ואף הוא הגיע למעמד פלטינה לקראת סוף 1996, והגיע למספר 9 במצעד האלבומים בילבורד 200.
ב-1995 הקליטו אינדיגו גירלז אלבום הופעה חיה בתקליטור כפול, בשם "Curfews 1200". האלבום "Shaming of the Sun" יצא ב-1997, והתחיל במקום 7 במצעדים, בעיקר בשל ההשתתפות של אינדיגו גירלז בפסטיבל לילית. הסינגל מהאלבום הזה, "Shame on You" קיבל יותר זמן רדיו מכל להיט קודם שלהן, בערוצי רוק, פופ, ומוזיקה אלטרנטיבית - השיא של ה"קרוס-אובר" שלה הצמד מבחינת ז'אנרים מוזיקליים.
רועי סלומון
ביוגרפיה
בשנת 2023, סלומון עבר למחלקה למדעי הקוגניציה באוניברסיטת חיפה שם הוא מונה לדרגת פרופסור מן המניין.
אינדיגו גירלז
אפיק רקורדס (1988-2006)
ב-1999 יצא האלבום "Come on Now Social", וב-2000 יצא אלבום אוסף עם שני שירים חדשים בשם "Retrospective", ובשנת 2002 יצא האלבום "Become You". אלבום הסטודיו האחרון שלהן עם אפיק רקורדס היה "All That We Let In", שיצא ב-2004, וב-2005 הן הוציאו אוסף שירי B-side והקלטות נדירות, ובכך השלימו את המחויבות החוזית לחברה.
רועי סלומון
מחקריו
מחקריו של פרופ' סלומון, מתמקדים במנגנונים הקוגניטיביים והמוחיים של העצמי והמציאות. במחקר, מבקש סלומון לענות על שאלות בסיסיות: "כיצד המוח מאפשר לנו להרגיש שהגוף שלנו הוא שלנו (עצמי גופני), מה קורה שאנו חושבים על עצמנו (עצמי רפלקסיבי) וכיצד יש לנו תחושה של עצמי המתמשכת לאורך החיים (עצמי נרטיבי)". מחקריו, משלבים ניסויים קוגניטיביים בשילוב מציאות מדומה, מדדים ניורו-פיזיולוגים (EEG, fMRI, ECG) בבני אדם, כדי לבחון כיצד המוח בונה מודל של הגוף והעצמי.
במחקריו, הצליח להראות כי המוח בונה מודל של העצמי הגופני על ידי שילוב אותות המגיעים מהחושים וגם בחושים אינטרוספקטיביים (כגון הלב והנשימה) ותנועה מוטורית במערכות מוחיות ספציפיות. סלומון, בוחן גם את תפיסת העצמי בחולים עם פגיעות נירולוגיות ופסיכיאטריות, אשר מראים פגיעות במבנה העצמי, לדוגמה מחקריו הראו כי אנשים הסובלים מפסיכוזה מתקשים בהבחנה בין העצמי לאחר.
אינדיגו גירלז
הוליווד רקורדס (2006-2007)
לאחר שעזבו את אפיק רקורדס, חתמו אינדיגו גירלז חוזה לחמישה אלבומים עם הוליווד רקורדס, אך בפועל הוציאו דרכם רק אלבום אחד, בשם "Despite Our Differences". האלבום זכה לשבחים רבים כאוסף יצירות קליט ובוגר, ואפילו נקרא "קלאסיקה מיידית".
יצירות עצמאיות
לאחר שנפרדו מהוליווד רקורדס, הודיעו אינדיגו גירלז שאת האלבום הבא שלהן יוציאו באופן עצמאי. את "Poseidon and the Bitter Bug" הן הוציאו במרץ 2009, דרך IG Recordings, הלייבל שהן עצמן הקימו, ואשר הופץ דרך Vanguard Records. האלבום היה תקליטור כפול, כאשר בראשון עשרה שירים שהצמד שר בליווי להקה, ובתקליטור השני אותם עשרה שירים כאשר רק ריי וסייליארז שרות עם גיטרות אקוסטיות.
רועי סלומון
מחקריו
שאלה מחקרית נוספת הנחקרת במעבדה של סלומון היא כיצד המוח מחליט אם משהו הוא אמיתי או לא. תפיסת המציאות, נחשבת קריטריון מרכזי לאבחון בריאות נירולוגית ופסיכיאטרית. במחקר זה "UNREAL", הנתמך על ידי מענק מחקר של האיחוד האירופי(ERC), נבחן כיצד נבנה מודל המציאות במוחנו ואיך הוא מושפע במצבים פסיכיאטריים ועל ידי מתן של חומרים פסיכואקטיבים. עוד בוחנת המעבדה, כיצד תפיסת המציאות מתפתחת לאורך הילדות.
אינדיגו גירלז
יצירות עצמאיות
ב-2010 הוציאו אינדיגו גירלז אלבום עצמאי שני, "Staring Down the Brilliant Dream", וב-2010 אלבום שלישי - אלבום שירי חג המולד - בשם "Holly Happy Days". אלבום סטודיו נוסף - מספר 13 סך הכל, והאלבום העצמאי הרביעי שלהן - יצא ב-2011, בשם "Beauty Queen Sister".
רועי סלומון
מאמריו
סלומון כתב ופרסם עשרות מאמרים, בין אלו:
אינדיגו גירלז
כתיבה והלחנה
ריי וסייליארז לא כותבות את שיריהן ביחד, בדרך כלל, אלא כל אחת כותבת ומלחינה, ואז הן עובדות על העיבודים יחדיו. אך יש מספר שירים שכן כתבו בשיתוף פעולה, בעיקר שירים שלא יצאו באלבומים, מהימים המוקדמים שלהן כצמד. כמה משירים אלו מצאו את דרכם לאוספים או אלבומים מאוחרים יותר, כמו השיר "Blood Quantum" שכלול באלבום "Honor", ו-"I'll Give You My Skin" שמופיע באלבום של PETA (ארגון "אנשים למען יחס מוסרי לבעלי חיים"), שיר שהוא יוצר דופן גם כי מייקל סטייפ שיתף בו פעולה, וזה נדיר שהצמד משתף פעולה מבחוץ.
עבודת סולו
ב-1990 ייסדה ריי את Daemon Records, חברת תקליטים שהחתימה אמנים כמו אלן ג'יימס סוסייטי, ניו מונגרלס, קריסטן הול, רוז פולנזני, גירלי-מן, ג'יימס הול, ואחרים.
רועי סלומון
חייו האישיים
מתגורר עם בת זוגו בבנימינה ולהם שלושה ילדים.
אינדיגו גירלז
עבודת סולו
ריי גם הוציא שישה אלבומי סולו דרך החברה העצמאית שלה - Stag, Prom, Live from Knoxville, Didn't It Feel Kinder, Amy Ray:Live MVP, Lung of Love, ו-Tender. היא גם יצאה לסיבובי הופעות יחד עם הלהקה The Butchies ואם הלהקה שהיא הקימה, The Volunteers.
סייליארז גם הודיעה שהיא מתכננת אלבום סולו, והיא גם אחת מהבעלים של מסעדת Watershed בדקטור, ג'ורג'יה, יחד עם עוד שני חברים. היא גם אחת מהמשקיעים במסעדת Flying Biscuit Cafe באטלנטה.
ב-2005 הוציאה סייליארז יחד עם אביה, דון סייליארז, פרופסור לתאולוגיה באוניברסיטת אמורי, את הספר "A Song to Sing, a Live to Live: Reflections on Music as Spiritual Practice". השניים קידמו את הספר דרך סיבוב מופעים והרצאות.
הופעות במדיות אחרות
ריי וסייליארז הופיעו בחצי השני של הסרט גברים בצד, כשהן שרות חלקים משיריהן, וכן את השיר "יום הולדת שמח" בספרדית, בסצנת יום ההולדת. הצמד הופיע גם בסרט התעודה משנת 2006, "Wordplay", בו הן מגיבות על כך שהן היו בתשבץ של הניו יורק טיימס, ומתחילות לפתור תשבץ ביחד.
השתיים גם הופיעו יחד בגרסת 1994 למופע המוזיקלי ישו כוכב עליון, כאשר סייליארז מגלמת את מרים המגדלית, ויצאו לסבב הופעות עם ההפקה.
בטלוויזיה, היו להן הופעת קמע בתוכנית אלן, וכן יש להן אזכורים בתוכניות ויל וגרייס, סאות' פארק, ו-30 רוק. בספרות, הן מאוזכרות בספרו של סטיבן קינג משנת 1995, "Rose Madder.
אקטיביזם
אינדיגו גירלז עושות אקטיביזם דרך תמיכה ציבורית והופעות התרמה במגוון תחומים, כולל איכות הסביבה, זכויות להט"ב, זכויות ילידים אמריקאים, ונגד עונש המוות. הן הזמינו נציגה מארגון גרינפיס לצאת לסבבי הופעות איתן כדי לעשות פרסום לתוכניות מיחזור, והן עזרו לווינונה לה-דוק לייסד את "Honor the Earth", ארגון אשר מקדם חינוך בנושאים סביבתיים שמשפיעים על ילידים. לאחר שהופיעו בסבב המופעים האקטיביסטי "Spitfire" ב-1999, הן חברו לסוכנות ספיטפייר כדי לארגן את המופע "Honor the Earth", סבב הופעות במכללות וקהילות של ילידים אמריקאים, ואשר הכנסותיו היו קודש לארגון שיסדו באותו השם. ריי וסייליארז גם השתתפו בצעדה למען חיי נשים, ובצעדות ועצרות אחרות למען זכויות נשים ומטרות אחרות.
ב-2006 הופיעו השתיים באלבומה של פינק "I'm Not Dead", בשיר "Dear Mr President", שלדבריה של פינק הוא התעמתות מול הנשיא דאז ג'ורג' וו. בוש לגבי מלחמה, עוני, זכויות להט"ב, הפלות, וחינוך. פינק בתורה הופיעה בשיר של אינדיגו גירלז, "Rock and Roll Heaven's Gate", שהוא בין היתר על ההטרוסקסיזם בתעשיית המוזיקה.
ב-2007 אינדיגו גירלז לקחו חלק בסבב ההופעות "True Colors" למען קהילות להט"ב, בו השתתפו גם סינדי לאופר, דבי הארי, הדרזדן דולס, מרגרט צ'ו, רופוס ויינרייט, ועוד, והשתתפו שוב גם ב-2008.
ב-2013, הופיעו אינדיגו גירלז בפסטיבל המוזיקה לנשים במישיגן, דבר שהעלה ביקורת חריפה מצד פעילים טרנסג'נדרים, מכיוון שלפסטיבל מדיניות שמדירה נשים טרנסג'נדריות (שנקראת "womyn-born-womyn"). הן הבטיחו להתנגד למדיניות המפלה מעל גבי הבמה.
גג'ה מדה
ביוגרפיה
אין כל מידע זמין על צעירותו של גג'הּ מדה, אלא שהוא נולד בין פשוטי העם. הוא עלה לשלטון בזכות האינטליגנציה, האומץ והנאמנות שלו למלך ג'יינגארה במהלך מרד שהובילו מתנגדים בשנת 1319. הוא שימש כשומר הראש המלכותי שליווה את המלך ג'יינגארה לבאנדר, כשמורדים תומכי לוקח הכס קותי כבשו את הבירה של מג'פהיט.
כאשר הפך המלך חולה, רופאו החולני הרג אותו. האחרון הוצא להורג מאוחר יותר ובתו של ג'יינגארה, טריבוונה ויאטונגאדטוי, הפכה למלכה השלטת.
בתקופת שלטונה של טריבוונה (1328–1350), גג'הּ מדה מאדה הפך בהדרגה לדמות החזקה ביותר בממלכת מג'פהיט. בשנת 1331 התרחש מרד בסאדנג (מזרח ג'אווה). גג'הּ מדה שלח מיד משלחת צבאית לאזור, אך שר בממשלת המג'פהיט בשם קמבר ניסה למנוע ממנו להיכנס לסאדנג. גג'הּ לא נענה לדרישות ותקף לתוככי סאדנג עד אשר האחרונה נכבשה לגמרי.
עם שובו מונה גג'הּ מדה בשנית לראש ממשלה. במקביל, הוא נדר בשבועה חגיגית בפני מועצת השרים שלא ייהנה מפריבילגיות של חופשות או מכספי הכנסותיו עד אשר יכבוש את כל הארכיפלג עבור מג'פהיט. כשקמבר ושרים אחרים לעגו להתפארות ואצילות הנפש שלו, גג'הּ מדה, בעזרת תמיכת המלכה, סילק את קמבר וחסידיו מתפקידם. בשנת 1343, בהתאם לתוכניותיו, הוביל גג'הּ מאדה משלחת צבאית שכבשה את באלי.
טריבוונה התנערה מכסאה בשנת 1350 והוחלפה על ידי בנה הים וורוק, המלך המפורסם ביותר בתולדות המג'פהיט. בתקופת שלטונו הגיעה הממלכה לשיא כוחה והמלך הים וורוק שלט בכל הארכיפלג האינדונזי. נראה כי המלך הצעיר היה מסוגל להשאיר את כיוון העניינים לחלוטין בידי ראש ממשלתו.
בשנה שלאחר הצטרפותו של הים וורוק, גג'הּ מדה ניסה להפיץ את השפעת מג'פהיט לממלכת סונדה במערב ג'אווה. הוא שלח משלחת לסונדה שהביע אתה את רצונו של הים וורוק להינשא לבתו של מלך סונדה. המלך הסכים והביא את הנסיכה יחד עם כמה מאציליו למג'פהיט. הם חנו בבובאט, צפונית לבירה, בשדה גדול שבו אמורה הייתה להתקיים החתונה. עקב סכסוך פנימי על מעמד בת המלך הסונדי אשר תתחתן עם הים, החתונה הפכה לאסון בו מצאו השליטים של סונדה את סופם. האצילים הסונדניים העדיפו את המוות על פני שיהפכו לבני חסות; מלך סונדה נהרג, כמו גם הנסיכה והאצילים הסונדניים.
לאחר הטבח, הים הביע את אי שביעות רצונו מפועלו של גג'הּ מדה ועל כן הוריד אותו מן דרגותיו.
מורשת
מותו של גג'הּ מדה (1364) התרחש בנסיבות מסתוריות. יש סופרים שטוענים שהוא הורעל על ידי הים וורוק, שבא לחשוש מכוחו של שרו. הראיות, לעומת זאת, אינן חד משמעיות. תפקידו של גג'הּ מדה באיחוד הארכיפלג האינדונזי גרם ללאומנים אינדונזיים מוקדמים להחשיב אותו כגיבור לאומי גדול, ועל שמו נקראה האוניברסיטה האינדונזית הראשונה בג'קרטה, שהוקמה בשנת 1946.
לסלי קארון
לסלי קלייר מרגרט קארון  (באנגלית: Leslie Claire Margaret Caron; נולדה ב-1 ביולי 1931) היא שחקנית קולנוע וטלוויזיה ורקדנית צרפתייה זוכת פרס גלובוס הזהב לשחקנית הטובה ביותר ופרס באפט"א לשחקנית הטובה ביותר בתפקיד ראשי לשנת 1962 על הופעתה בסרט "החדר בצורת L", זוכת פרס אמי לשנת 2007 על הופעתה בסדרה "חוק וסדר: מדור מיוחד" ומועמדת שני פרסי אוסקר.
ביוגרפיה
קארון נולדה בבולון-סיר-סן שבמערב פריז. בתם של מרגרט, רקדנית אמריקאית שהופיעה בברודוויי וקלוד קארון, כימאי צרפתי. בילדותה הופיעה כבלרינה על במות לאחר אימונים שעברה עם אמה ושם למעשה התגלתה.
קריירת משחק
הרקדן והשחקן האמריקאי המפורסם ג'ין קלי גילה את יכולותיה של קארון בהופעה שערכה עבור חברת הריקוד "רולן פטי" והציע לה להשתתף לצידו בסרט המוזיקלי "אמריקאי בפריז". קארון בת ה-20 הסכימה להצעה וקיבלה את התפקיד הראשון שלה בהוליווד, ליסה בובייה שהיה מיועד בתחילה לשחקנית סיד צ'ריס. שנתיים לאחר הופעת הבכורה שלה כיכבה קארון עבור חברת ההפקה מטרו גולדווין מאייר בדרמה המוזיקלית "לילי" בתפקיד לילי דרויאר, נערה המצטרפת לקרקס נודד. קארון ששרה בסרט את השיר המפורסם "Hi-Lili, Hi-Lo" זכתה על הופעתה בפרס באפט"א לשחקנית הטובה ביותר והייתה מועמדת לפרס אוסקר לשחקנית הטובה ביותר. באותה השנה השתתפה בתפקיד ראשי גם בדרמה "סיפור שלוש אהבות".
בשנת 1955 שיחקה קארון בקומדיה המוזיקלית המבוססת על הספר "אבא ארך רגליים" בתפקיד הצעירה ז'ולי אנדרה לצידו של הרקדן, הזמר והשחקן המפורסם פרד אסטר והופיעה בתפקיד סינדרלה בסרט "סנדל הזכוכית". בשנת 1958 זכתה קארון לככב בתפקיד הראשי בסרטו הגדול ביותר של וינסנט מינלי "ז'יז'י", קומדיה מוזיקלית זוכת 9 פרסי אוסקר. קארון קיבלה על הופעתה בסרט מועמדות לפרס גלובוס הזהב לשחקנית הטובה ביותר בתפקיד קומי/מוזיקלי. ב-1961 הופיעה בדרמה של ג'ושוע לוגן "פאני" בתפקיד הצעירה פאני. הופעה עלייה הייתה קארון מועמדת לפרס גלובוס הזהב לשחקנית הטובה ביותר בתפקיד ראשי.
ב-1963 זכתה קארון בפרס גלובוס הזהב לשחקנית הטובה ביותר ובפרס באפט"א על תפקידה בתור ג'יין פוסט בדרמה "The L-Shaped Room", את הפרס האוסקר לו הייתה פייבוריטית הפסידה קארון לפטרישה ניל. ב-1964הופיעה בקומדיית המלחמה הרומנטית "אבא אווז" בתפקיד המורה הצרפתייה קתרין פרנו. ב-1966 השתתפה בסרט המלחמה של רנה קלמנט ע"פ תסריטו של פרנסיס פורד קופולה "האם פריז בוערת?".
ב-1977 שיחקה בסרטו של קן ראסל על שחקן הקולנוע האיטלקי רודולף ולנטינו (רודולף נורייב) "ולנטינו" בתפקיד שחקנית הקולנוע הרוסייה אלה נאזימובה והשתתפה בסרטו של פרנסואה טריפו "האיש שאהב נשים".ב-1984 שיחקה קארון בסרטו של רישאר דמבו זוכה פרס האוסקר לסרט הזר "מהלכים מסוכנים" בתור הניה אשתו של שחקן השחמט היהודי רוסי עקיבא ליבסקינד (מישל פיקולי). ב-1992 השתתפה בדרמה של לואיס מלה "משיכה גורלית". בשנת 2000 השתתפה קארון בדרמה הרומנטית "שוקולד" בתפקיד מאדאם אודל. בשנותיה האחרונות כשחקנית התבלטה בעיקר בהפקות הטלוויזיה-"The Last of the Blonde Bombshells" ו"חוק וסדר: מדור מיוחד" בהופעת אורח עליה זכתה בפרס אמי בשנת 2007.
חיים אישיים
קארון דוברת אנגלית, צרפתית ואיטלקית שוטפת.
בעלה הראשון היה המוזיקאי גורדי הורמל לו הייתה נשואה במשך שלוש שנים. בעלה השני היה הבמאי ושחקן התיאטרון האנגלי פיטר הול לו נישאה בשנת 1956, לזוג נולדו שני ילדים, המוזיקאית והשחקנית ג'ניפר קארון הול והמפיק כריסטופר הול. קארון והול התגרשו אחרי תשע שנות נישואים לאחר שקארון ניהלה רומן מתוקשר עם השחקן וורן בייטי. נישאה בפעם השלישית בשנת 1969 למפיק הסרט "אהבה על גלגלים" מייקל לאלין ממנו התגרשה ב-1980.
בסוף שנת 2009 קיבלה קארון כוכב על שמה בשדרת הכוכבים של הוליווד.
בלוזאורוס
בלוזאורוס (שם מדעי: Bellusaurus; מלטינית וולגרית: "bellus" - יפה, ביוונית עתיקה: "saurus" - זוחל/לטאה) הוא סוג של זאורופוד ממשפחת הקמרזאוריים שחי ביורה התיכון שלפני 180 עד 159 מיליון שנה מזמננו בסין. המאובנים שלו התגלו בשינג'יאנג ותוארו ב-1990. הוא התגלה בתצורת שישוגיו בה התגלו מספר רב של יצורים קדומים, ביניהם יינלונג, ג'יאנג'ונוזאורוס, סריקיפטרוס, הממנצ'יזאורוס והטורפים גואלונג וסינרפטור. נמצאו 17 פרטים מהסוג המשתייכים למין Bellusaurus sui.
שרדאן שאקירי
שרדאן שאקירי (באלבנית: Xherdan Shaqiri, נהגה במקור ג'רדאן שאצ'ירי; נולד ב-10 באוקטובר 1991) הוא כדורגלן שווייצרי יליד-קוסובו, המשחק בעמדת הקשר ההתקפי בשיקגו פייר מליגת ה-MLS ובנבחרת שווייץ.
קריירה
שאקירי נולד בחבל קוסובו למשפחה מוסלמית ממוצא אלבני, שהיגרה בינקותו בשנת 1992 לשווייץ.
שאקירי החל את הקריירה שלו בגיל 8 כאשר הצטרף לקבוצת הילדים של אוגסט, שם שיחק שנתיים עד שהצטרף למחלקת הילדים של פ.צ. בזל. בשנת 2007 הצטרף לקבוצת המילואים של המועדון, שם שיחק שנתיים עד שעלה לקבוצת הבוגרים.
שאקירי ערך את הופעת הבכורה שלו בקבוצת הבוגרים של המועדון ב-12 ביולי 2009 כשנכנס כמחליף במשחק נגד סנט גאלן. את שער הבכורה שלו בקבוצה הבוגרת כבש ב-9 בנובמבר נגד נשאטל גזמאקס במשחק שהסתיים בתוצאה 1–4 לטובת בזל. בעונה זו היה שאקירי שותף לזכיית קבוצתו בדאבל. בעונה שלאחר מכן זכה עם בזל באליפות נוספת, ובעונה שלאחר מכן זכה פעם נוספת עם קבוצתו בדאבל.
ב-9 בפברואר 2012 הודיעה בזל על כך שבתום העונה יעבור השחקן לשורות באיירן מינכן אשר שילמה תמורתו 11.6 מיליון אירו. שאקירי חתם על חוזה לארבע שנים תמורת כ-2 מיליון אירו לעונה. הוא התמודד בבאיירן על מקום בהרכב מול שחקנים דוגמת פרנק ריברי, אריין רובן, תומאס מולר וטוני קרוס. שאקירי ערך את הופעת הבכורה הרשמית שלו במועדון ב-20 באוגוסט כשעלה כמחליף במשחק הגביע נגד רגנסבורג שהסתיים בניצחון 0–4 לטובת קבוצתו. שאקירי כבש את השער השני ובישל שני שערים נוספים. בתום העונה זכה עם הקבוצה בטרבל: אליפות הבונדסליגה, הגביע הגרמני וליגת האלופות.
ב-8 בינואר 2015 באיירן מינכן הודיעה שהעבירה את שאקירי בהשאלה לשורות אינטר מילאנו תמורת 2 מיליון יורו עד סוף העונה, עם אופציה לרכישה בקיץ עבור 12 מיליון יורו.
ב-11 באוגוסט 2015 עבר לקבוצת סטוק סיטי בעבור 12 מיליון יורו, סכום שיא למועדון באותם ימים. ב-24 באוגוסט ערך את הופעת הבכורה שלו במועדון בתיקו 1-1 מול נוריץ' סיטי. בתום עונת 2017/18 נשרו שאקירי וסטוק אל הצ'מפיונשיפ.
ב-13 ביולי 2018 חתם שאקירי בליברפול לחמש שנים. ב-12 באוגוסט ערך את הופעת הבכורה הרשמית שלו במועדון בניצחון 0–4 במחזור הפתיחה של העונה על וסטהאם. את שער הבכורה במועדון כבש ב-27 באוקטובר בניצחון 1–4 על קארדיף. בחודש נובמבר שיחקה קבוצתו במסגרת ליגת האלופות במשחק חוץ בסרביה מול הכוכב האדום בלגרד, שאקירי נותר מחוץ לסגל בשל דעותיו הפוליטיות הפרו-אלבניות. בהמשך העונה היה שותף לזכיית המועדון בליגת האלופות, אך לא שותף במשחק הגמר, לזכייה בסופר קאפ האירופי ובגביע העולם למועדונים.
ב-24 באוגוסט 2021 חתם שאקירי לשלוש שנים באולימפיק ליון מהליגה הצרפתית.
ב-9 בפברואר 2022 חתם שאקירי לשלוש עונות בשיקגו פייר מליגת ה-MLS הצפון-אמריקאית.
נבחרת שווייץ
שאקירי ערך את הופעת הבכורה שלו בנבחרת שווייץ ב-3 במרץ 2010 במשחק הידידות נגד נבחרת אורוגוואי שהסתיים בניצחון אורוגוואי בתוצאה 1–3. שאקירי נכלל בסגל נבחרתו במסגרת מונדיאל 2010. ב-7 בספטמבר 2010 כבש את שער הבכורה שלו בנבחרת במשחק נגד נבחרת אנגליה במסגרת מוקדמות יורו 2012 שהסתיים בתוצאה 1–3 לטובת אנגליה. ב-6 בספטמבר 2011 כבש שאקירי שלושער בניצחון נבחרתו בתוצאה 1–3 על נבחרת בולגריה. שאקירי נכלל גם בסגל הנבחרת במסגרת מונדיאל 2014, וכבש שלושער בניצחון של שווייץ על הונדורס 0-3 בשלב הבתים.
ב-25 ביוני 2016, בשמינית גמר יורו 2016, במשחק נגד, הבקיע שאקירי שער בבעיטת מספרת מקצה הרחבה, שער שקבע שוויון 1-1 והביא את המשחק להארכה, שבסופו הפסידה שווייץ בפנדלים.
שאקירי נכלל בסגל הנבחרת במונדיאל 2018 וכבש את שער הניצחון בניצחון של שווייץ על סרביה 1-2 בשלב הבתים, שער שגרר סערה בעקבות החגיגה של שאקירי שחגג עם סמל הנשרים בידיים, הסמל הלאומי של אלבניה. בעקבות המעשה פיפ"א קנסה את השחקן ב-10,000 פרנק שווייצרי בגין "התנהגות לא ספורטיבית הנוגדת את עקרונות המשחק ההוגן".
נכלל ושיחק בסגל נבחרת שווייץ במונדיאל 2022 שבקטאר.
חיים אישיים
שאקירי נולד בחבל קוסובו למשפחה מוסלמית ממוצא אלבני, שהיגרה יחד עם שלושת אחיו בשנת 1992 לשווייץ. אביו לא דיבר גרמנית שווייצרית, ולכן היה עליו לעבוד בשטיפת כלים במסעדות, לפני שעבד בסלילת כבישים. אמו עבדה כעובדת ניקיון בבניין משרדים, שאקירי ואחיו עזרו להורים כלכלית בכך שעבדו בעבודות מזדמנות כבר בגיל צעיר.
ג'ונתן מוטלי
ג'ונתן לנדוס מוטלי (באנגלית: Johnathan Landus Motley; נולד ב-4 במאי 1995) הוא כדורסלן אמריקאי המשחק בפנרבחצ'ה מליגת העל הטורקית והיורוליג.
קריירה בתיכון
מוטלי שיחק כדורסל בבית הספר התיכון נורת' שור ביוסטון, טקסס. הוא הוביל את קבוצתו למאזן 32–4 כ ו-30–5 כ, ולזכייה בשתי אליפויות מחוזיות רצופות. לאחר שדורג ב-100 המגויסים המובילים בארצות הברית, התחייב מוטלי לשחק כדורסל מכללות באוניברסיטת ביילור ב-12 בספטמבר 2012.
קריירת מכללות
מוטלי נבחר לחמישייה השנייה אול-אמריקן בעונת הג'וניור שלו בביילור, והוביל את הקבוצה לשמינית גמר טורניר אליפות המכללות בכדורסל. בסיום העונה זכה מוטלי נבחר בפרס קארל מלון לפאוור פורוורד הטוב ביותר בכדורסל המכללות.
בתום עונת הג'וניור שלו הכריז מוטלי על מועמדותו לדראפט ה-NBA 2017, אך לא שכר סוכן, מה שהותיר לו את האפשרות לחזור למכללות. הוא מינה סוכן לפני שנרשם ל-NBA Draft Combine 2017, מחנה אימונים מסורתי לפני דראפט ה-NBA, מה שסתם את הגולל על סיכוייו לחזור לביילור.
דאלאס מאבריקס (2017–2018)
לאחר שלא נבחר בדראפט 2017 חתם מוטלי על חוזה דו כיווני עם דאלאס מאבריקס, והפך לשחקן הראשון בהיסטוריה של המועדון שחתם על חוזה כזה. כתוצאה מכך הוא חילק את זמנו בין המאבריקס לבין קבוצת ליגת הפיתוח שלהם, טקסס לג'נדס. לאחר שהחלים מפציעה קודמת שהייתה לו ערך מוטלי את הופעת הבכורה הרשמית שלו ב-NBA ב-14 בדצמבר 2017, ורשם 4 נקודות בשתי דקות בהפסד 112–97 לגולדן סטייט ווריורס. ב-4 באפריל 2018 הוא קלע שיא קריירה של 26 נקודות בהפסד 106–113 לדטרויט פיסטונס.
לוס אנג'לס קליפרס (2018–2020)
ב-23 ביולי 2018 הועבר מוטלי, יחד עם זכויות הדראפט של רנלדאס סייבוטיס, ללוס אנג'לס קליפרס בתמורה לזכויות הדראפט על מארטי לונן וכסף. הוא היה שחקן החוזה הדו-כיווני הראשון אי פעם בליגה שהועבר לקבוצה אחרת. מוטלי הפך לשחקן חופשי ללא הגבלה ב-28 ביוני 2019, אך הוחתם מחדש על ידי הקליפרס ב-25 ביולי 2019.
ב-30 בנובמבר 2020 חתם מוטלי על חוזה מחנה אימונים עם פיניקס סאנס, אך הוא נחתך ב-19 בדצמבר.
אינצ'ון ET לנד אלפנטס (2021)
ב-28 בפברואר 2021 חתם מוטלי באינצ'ון ET לנד אלפנטס מליגת העל הקוריאנית בכדורסל, במדיה העמיד ממוצעים של 20.7 נקודות, 8.9 ריבאונדים, 3.3 אסיסטים ו-1.4 חסימות.
לוקומוטיב קובאן (2021–2022)
ב-3 באוגוסט 2021 חתם מוטלי בלוקומוטיב קובאן הרוסית מהליגה המאוחדת של VTB והיורוקאפ. הוא עזב את הקבוצה לאחר הפלישה הרוסית לאוקראינה ב-2022.
פנרבחצ'ה (2022–הווה)
ב-20 ביוני 2022 חתם מוטלי בפנרבחצ'ה מליגת העל הטורקית בכדורסל, מועדון היורוליג הראשון שלו. הוא נבחר למצטיין המחזור ה-19 בעונת לאחר שרשם 22 נקודות, 17 ריבאונדים ו-38 נקודות מדד בניצחון 79–71 על באיירן מינכן.
לאוניד סובינוב
לאוניד סובינוב (ברוסית: Леони́д Вита́льевич Со́бинов; (26 במאי (7 ביוני) 1872 - 14 באוקטובר 1934), היה זמר אופרה רוסי וסובייטי, זוכה תואר אמן העם (1923).
חייו
לאוניד סובינוב נולד בירוסלבל למשפחת עובד בתחום המסחר. בהיותו לומד בגימנסיה הוא התחיל לשיר. לאחר סיום הלימודים הוא התקבל לפקולטה למשפטים של אוניברסיטת מוסקבה וסיים אותה בשנת 1894. עם קבלת תואר משפטן סובינוב החל לעבוד במשרד עורכי דין.
במקביל ללימודים באוניברסיטה סובינוב היה שר במקהלה ובסתיו 1892 החל ללמוד זימרה. לאחר סיום לימודי זימרה בשנת 1897 סובינוב התקבל לסגל תיאטרון בולשוי. בשנת 1899 הוא שר לצד פיודור שאליאפין, אותו העריץ. בשנים 1904–1906 סובינוב הופיע בתיאטרון לה סקאלה במילאנו. בהמשך הוא היה שר בבתי אופרה של פריז, לונדון, ברלין, וינה וערים נוספות באירופה.
לקראת עונת שנת 1910 סובינוב חזר לתיאטרון בולשוי. לאחר מהפכת אוקטובר סובינוב נבחר למנהל התיאטרון וכיהן בתפקיד זה פעמיים - בשנים 18–1917 ובשנת 1921.
סובינוב עזב את הבמה בשנת 1933 בגיל שישים. הוא נפטר בריגה מהתקף לב ונטמן בבית העלמין נובודוויצ'יה במוסקבה.
לזכרו בעיר סראטוב מתקיים פסטיבל שנתי.
החל מתחילת המאה ה-20 בוצעו הקלטות רבות של סובינוב שרובם הועברו לתקלטורים.
האסטרואיד 4449 Sobinov נקרא על שמו.
משפחתו
סובינוב היה נשוי פעמיים. בפעם הראשונה הוא התחתן עם השחקנית מריה קורז'בינה. מנישואין אלו היו לו שני בנים. במהלך מלחמת האזרחים ברוסיה הם התגייסו לצבא הלבן. הבן הצעיר נהרג במלחמה, השני עזב את רוסיה והתגורר בגרמניה. עם סיום מלחמת העולם השנייה הוא נעצר על ידי נ.ק.ו.ד. ונשלח ל-10 שנות מאסר בגולג. לאחר שחרורו הוא התגורר בקרבת מוסקבה ונפטר תוך זמן קצר.
מנישואין השניים (1915) לסובינוב הייתה בת שהתגוררה איתו ועם אשתו השנייה בברית המועצות. נכדתו היא במאית סרטים מצוירים מצליחה.
פטאי
{{פירושונים|
ראו גם
}}
האיגוד הבין-לאומי למדעי הרדיו
האיגוד הבין-לאומי למדעי הרדיו (בצרפתית: l'Union Radio-Scientifique Internationale, ראשי תיבות: URSI) הוא אחד מתוך 40 איגודים בין-לאומיים המשויכים למועצת המדע הבין-לאומית. האיגוד פועל ללא מטרות רווח ואינו כפוף לממשלה כלשהי, וחברות בו כ-40 מדינות. מזכירות האיגוד ממוקמת באוניברסיטת גנט שבבלגיה.
היסטוריה
האיגוד הוקם ב-1919, כהמשך לפעילותה של הוועדה הבין-לאומית לטלגרפיה אלחוטית (1913-1914, אז התקשורת האלחוטית הנפוצה היחידה הייתה טלגרפיה). מאז 1922, מקיים האיגוד כינוס תלת-שנתי. בשנות ה-50, קידם האיגוד את מיזם השנה הגאופיזית הבין-לאומית.
מטרתו של האיגוד בזמן הקמתו הייתה "קידום מחקר מדעי של טלגרפיה אלחוטית, במיוחד מהסוג הדורש שיתוף-פעולה בינלאימי". עם השנים התרחבה הצהרת הכוונת וכיום היא כוללת גם קידום מחקרים בנושאי טלקומוניקציה, רדיו-אסטרונומיה, הנדסת מכ"ם, השפעות ביולוגיות של קרינה אלקטרומגנטית והשפעות פיזיות הנגרמות מגלי רדיו, בטווח שבין תדר קיצוני נמוך לאורכי גל נראים לעין.
מטרות
המטרה המוצהרת של האיגוד כיום היא:
ועדות מדעיות
לאיגוד 10 ועדות פעילות, המתכנסות בהתאם לצורך. הוועדות עוסקות בתחומים שונים של מדעי הרדיו :
המשטרה הפדרלית של ארגנטינה
המשטרה הפדרלית של ארגנטינה (בספרדית: Policía Federal Argentina; בקיצור: PFA) אחראית לכל תפקידי השיטור במחוז הפדרלי של בואנוס איירס כשהיא יורשת את התפקיד הזה מידי משטרת המטרופולין לשעבר. המשטרה הוקמה ב-24 בדצמבר 1943.
היסטוריה
ב-1580 הקפטן חואן דה גאראיי ייסד מיליציית שיטור מקומית שנודעה בשם "משטרת בואנוס איירס" (Policía de Buenos Aires) ב-1880 ירשה אותה משטרת הבירה (Policía de la Capital) שב-1943 הפכה למשטרה הפדרלית. ב-24 בדצמבר 1943, הנשיא הארגנטינאי, פדרו פאבלו רמירס חתם על צו מס' 17.750 להקמת המשטרה הפדרלית, רעיון שהועלה על ידי מפקד המשטרה, אמיליו רמירס, בנו של הנשיא. המשטרה לא החליפה מיד את משטרת הבירה, אלא תחילה נטלה ממנה סמכויות שונות; ב-7 בפברואר 1944, המשמר הנשיאותי של הבית הוורוד (מעון הנשיא הארגנטינאי) היה לחלק מהמשטרה הפדרלית.
בינואר 2017 ניטלו ממנה סמכויות האכיפה בעיר בואנוס איירס והיא פועלת בכל המדינה ובמחוז בואנוס איירס, כשעל תפקידי השיטור בבואנוס איירס אחראית משטרת העיר בואנוס איירס.
מבנה כללי
המשטרה הפדרלית כפופה למשרד הפנים הארגנטינאי והיא מנוהלת על ידי הנציב הכללי (Comisario General). מטה המשטרה ידוע בשם מחלקת המשטרה המרכזית (Departamento Central de Policía) והוא שוכן ברחוב מורנו 1650, בואנוס איירס.
הקבוצה המיוחדת למבצעים פדרליים
יחידת השתלטות משטרתית שהוקמה ב-1994.
היחידה המיוחדת הראשונה
יחידת מבצעים מיוחדים שהוקמה ב-1978 כדי לאבטח את המונדיאל שנערך במדינה והפכה ליחידה העיקרית ללוחמה בטרור של המשטרה הפדרלית בארגנטינה.
Last Hurrah
Last Hurrah (בעברית: הֵידָד אחרון) הוא שיר שהוקלט על ידי הזמרת-יוצרת האמריקאית ביבי רקסה. השיר יצא לאור ב-15 בפברואר 2019, על ידי חברת התקליטים וורנר רקורדס, כסינגל שלא מתוך אלבום. השיר עקב לצאת שני הלהיטים של רקסה, "I'm a Mess" (2018) ו-"Say My Name" (2019), שיצאו בסמוך לצאתו.
השיר הגיע למקום ה-98 במצעד הבילבורד הוט 100.
רקע וכתיבה
רקסה חשפה את עטיפת הסינגל ותאריך היציאה שלו ברשתות החברתיות ב-7 בפברואר 2019, לאחר שפרסמה פוסטים עם המילה "LH" (קיצור של שם השיר) במשך תקופה מסוימת. עטיפת הסינגל מציגה את רקסה, בתמונת תקריב ובאור אדום, כשלראשה כתר עשוי קוצים. היא ביצעה אותו ב-Live with Kelly and Ryan ב-25 בפברואר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות.
ביקורת
מייק ואס מ-Idolator כינה את השיר כ"קליט" והוסיף ש"כל מי שיש לו רצף או כישרון להרס עצמי ויכול לקבל החלטות רעות, ירגיש כל מילה בשיר".
פרידריך פון שולץ
פרידריך פון שולץ (בגרמנית: Friedrich von Scholtz; 24 במרץ 1851, פלנסבורג, פרוסיה – 20 באפריל 1927, בלנשטדט, רפובליקת ויימאר) היה גנרל גרמני, שכיהן כמפקד הקורפוס ה-20 והארמייה השמינית של צבא הקיסרות הגרמנית בחזית המזרחית במלחמת העולם הראשונה ובהמשך כמפקד כוחות מעצמות המרכז בחזית המקדונית.
תחילת הקריירה
פון שולץ סיים את האקדמיה הצבאית ב-1870 והתנדב כצוער למלחמת צרפת–פרוסיה. לאחר המלחמה למד באקדמיה הצבאית בפוטסדם וב-9 במרץ 1872 הוסמך כקצין ארטילריה בדרגת סגן. בין השנים 1874–1876 הדריך בבית הספר לארטילריה בברלין וב-1901 הועלה לדרגת אוברסט. ב-1908 מונה לפקד על הדיוויזיה ה-21, וב-1 באוקטובר 1912 הועלה לדרגת גנרל חיל התותחנים בצבא הקיסרי, ומונה למפקד הקורפוס ה-20.
מלחמת העולם הראשונה
עם פרוץ מלחמת העולם הראשונה היה פון שולץ מפקד על הקורפוס ה-20 של הצבא הגרמני ועימו נלחם במסגרת החזית המזרחית בקרב טננברג וקרב לודז'. ב-26 במאי 1915 התמנה בנוסף כמפקד הארמייה השמינית וכוחותיו נשלחו לאבטח את קווי הביצורים ליד הורדנה. ב-29 בספטמבר 1915 פורקה הארמייה השמינית, ופון שולץ נשאר בתפקידו כמפקד הקורפוס ה-20. ב-28 באוקטובר 1915 הפך הקורפוס ה-20 שבפיקודו לפלגת הארמייה שולץ. ב-2 בינואר 1917 מונה למפקד הארמייה השמינית.